
PATVIRTINTA
Akmenės rajono savivaldybės administracijos 
turto viešojo nuomos konkurso komisijos 2026 m. gegužės 4 d. posėdžio protokolu Nr. KPP-72

AKMENĖS RAJONO SAVIVALDYBĖS ILAGALAIKIO MATERIALIOJO TURTO VIEŠOJO NUOMOS KONKURSO SĄLYGOS

19,57 KV. M. PLOTO PATALPŲ (PATALPOS PAŽYMĖTOS INDEKSAIS: 1-1,1-6, 1-7), ESANČIŲ ADRESU: ŽALIOJI G. 24, SABLAUSKIŲ K., AKMENĖS R. SAV.
(PASTATO, KURIAME YRA PATALPOS, UNIKALUS NR. 4400-0398-0545)

2026-05-04
Naujoji Akmenė

                        I. BENDROSIOS NUOSTATOS

1. Akmenės rajono savivaldybės administracija (toliau – Nuomotojas), L. Petravičiaus a.2, Naujoji Akmenė, kodas 188719391, viešo nuomos konkurso būdu (toliau – Konkursas) išnuomoja Akmenės rajono savivaldybei (toliau – Savivaldybė) nuosavybės teise priklausančias, Administracijos patikėjimo teise valdomas 19,57 kv. m. ploto patalpas, esančias adresu: Žalioji g. 24, Sablauskių k., Akmenės r. sav. (pastato, kuriame yra patalpos, unikalus Nr.  4400-0398-0545, pastato pažymėjimas plane 1C2/p, išnuomojamų patalpų indeksai: dalis bendro naudojimo patalpos 1-1 – 3,43 kv. m, 1-6 – 12,27 kv. m, 1-7 – 3,87 kv. m). Konkursą vykdo Akmenės rajono savivaldybės administracijos direktoriaus 2026 m. balandžio 28 d. įsakymu Nr. A-261 sudaryta viešajam nuomos konkursui organizuoti komisija (toliau – Komisija).
2. Konkurse gali dalyvauti visi suinteresuoti fiziniai ir juridiniai asmenys.
3. Dokumentai Konkursui pateikiami lietuvių kalba.
4. Su nuomininku bus sudaroma Savivaldybės ilgalaikio materialiojo turto  nuomos sutartis.
II. PATALPŲ APRAŠYMAS
5. Nuomojamas turtas – 19,57 kv. m. ploto patalpos, esančias adresu: Žalioji g. 24, Sablauskių k., Akmenės r. sav. (pastato, kuriame yra patalpos, unikalus Nr.  4400-0398-0545, pastato pažymėjimas plane 1C2/p, išnuomojamų patalpų indeksai: dalis bendro naudojimo patalpos 1-1 – 3,43 kv. m, 1-6 – 12,27 kv. m, 1-7 – 3,87 kv. m)
6. Papildomą informaciją teikia Naujosios Akmenės kaimiškosios seniūnijos padėjėja Virginija Kušleikienė, tel. (0 425) 56 171, el. p. virginija.kusleikiene@akmene.lt. Informacija skelbiama Akmenės rajono savivaldybės internetinėje svetainėje, adresu: www.akmene.lt, Facebook paskyroje.
7. Nuomojamas patalpas galima apžiūrėti 2026 m. gegužės 13 d. nuo 10.00 val. iki 15.00 
val. Apžiūros laiką būtina suderinti iš anksto su Naujosios Akmenės kaimiškosios seniūnijos seniūnu Zigmantu Stankumi, tel. (0 425) 52 550, mob. 0 646 46 517, el. p. zigmantas.stankus@akmene.lt.

III. NUOMOS SĄLYGOS

8. Patalpos išnuomojamos administracinei, visuomeninei, švietėjiškai ar paslaugų veiklai vykdyti fiziniam ar juridiniam asmeniui.
9. Pradinis turto nuompinigių dydis  – 1,50 Eur už 1 kv. metrą per mėnesį.
10. Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos pagal Nuomotojo pateiktą sąskaitą.
11.  Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.
12.  Nuomos terminas – 5 (penki) metai.
13.  Nuomininkas įsipareigoja be nuompinigių, kas mėnesį mokėti visas turto išlaikymo išlaidas, kurios derinamos pasirašant Savivaldybės ilgalaikio materialiojo turto nuomos sutartį.


IV. PASIŪLYMŲ DALYVAUTI KONKURSE PATEIKIMAS IR JŲ REGISTRAVIMAS

14. Konkurso dalyvių vokai su paraiškomis priimami nuo 2026 m. gegužės 19 d. iki 2026 m. gegužės 21 d. 12.00 val. adresu: L. Petravičiaus a. 2, Naujoji Akmenė, Savivaldybės administracija, 128 kab., darbo laiku. Ant voko turi būti užrašyta: konkurso dalyvio pavadinimas ir adresas, nuomojamo turto pavadinimas, adresas ir nuoroda „Turto nuomos konkursui“. Kartu su voku pateikiami finansų įstaigos išduoti dokumentai, patvirtinantys, kad pradinis įnašas sumokėtas.
15. Voke turi būti pateikti šie dokumentai:
15.1. paraiška, kurioje nurodomas konkurso dalyvio ar jo įgalioto asmens vardas, pavardė ir gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, steigimo dokumentų ar kitų steigimo faktą patvirtinančių dokumentų kopijos (šie reikalavimai taikomi juridiniams asmenims), kontaktinio asmens telefono numeris, elektroninio pašto adresas;
15.2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;
15.3. pasiūlymas, kuriame nurodytas siūlomas konkretus nuompinigių dydis;
15.4. konkurso dalyvio ar jo įgalioto asmens sąskaitos, į kurią komisija turi pervesti grąžinamą pradinį įnašą, rekvizitai;
15.5. paaiškinimas, kokiam tikslui konkurso dalyvis naudos nuomojamą turtą;
15.6. dokumentai, kuriais patvirtinama, kad konkurso dalyvio veikla atitinka viešojo turto nuomos konkurso sąlygose nustatyto pobūdžio veiklą; 
15.7. įsipareigojimas pasirašyti Savivaldybės ilgalaikio materialiojo turto nuomos sutartį.
16. Pasiūlymas turi būti pasirašytas įmonės vadovo ar jo įgalioto atstovo. Jeigu pateikti dokumentai pasirašyti ne įmonės vadovo, atitinkamai pridedamas įgaliojimas. Fizinis asmuo pasiūlymą pasirašo asmeniškai.
17. Konkurso dalyvis prieš atvykstant registruotis privalo sumokėti pradinį įnašą – 88,08 Eur (aštuoniasdešimt aštuoni eurai 8 ct). Kredito įstaigos ir sąskaitos, į kurią turi būti sumokėtas pradinis įnašas duomenys: Akmenės rajono savivaldybės administracija, a. s. LT644010043300050101, Luminor Bank, AS, banko kodas 40100. 

V. VOKŲ SU PASIŪLYMAIS ATPLĖŠIMAS, VERTINIMAS IR NUOMOS SUTARTIES SUDARYMAS

18. Vokai su pasiūlymais bus atplėšiami 2026 m. gegužės 21 d. 14.00 val. adresu: L. Petravičiaus a. 2, Naujoji Akmenė, Savivaldybės administracija, 128 kab.
19. Savivaldybės turto viešojo nuomos konkurso komisijos posėdyje gali dalyvauti konkurso dalyviai arba jų įgalioti atstovai.
20. Komisija atlieka gautų pasiūlymų vertinimą ir tikrina, ar konkurso dalyvis pateikė visus konkurso sąlygose nurodytus dokumentus. Konkurso laimėtoju pripažįstamas konkurso dalyvis, pasiūlęs didžiausią Savivaldybės turto nuompinigių dydį.
21. Kai konkursą laimi didžiausią Savivaldybės turto nuompinigių dydį pasiūlęs, bet į Komisijos posėdį neatvykęs konkurso dalyvis, jam ne vėliau kaip per 3 darbo dienas nuo Komisijos protokolo pasirašymo komisija registruotu laišku išsiunčia pranešimą, kuriame nurodomi tikslūs nuomos sutarties pasirašymo data ir laikas, taip pat nurodoma galimybė konkurso laimėtojui suderinti kitą nuomos sutarties pasirašymo datą. Konkurso dalyviai, neatvykę į komisijos posėdį, apie konkurso rezultatus informuojami raštu (jiems išsiunčiami pranešimai) per 3 darbo dienas nuo komisijos protokolo pasirašymo.
22. Konkursas laikomas įvykusiu, jeigu jame dalyvauja nors vienas Konkurso dalyvis ir jis pasiūlo nuompinigių ne mažiau už nustatytą pradinį nuompinigių dydį.
23. Konkursas laikomas neįvykusiu, jeigu dalyvauti Konkurse neužsiregistravo nė vienas dalyvis arba visi Konkurso dalyviai pasiūlė nuompinigių dydį, mažesnį už nustatytą pradinį nuompinigių dydį ir (ar) buvo pateikti ne visi šiose sąlygose nurodyti dokumentai.
24. Konkurso laimėtojo pradinis įnašas įskaitomas į Savivaldybės turto nuompinigius.
25. Nuomotojo ir Konkurso dalyvių ginčai sprendžiami Lietuvos Respublikos administracinių bylų teisenos įstatymo nustatyta tvarka.

